Title: ประกาศคณะกรรมการจัดรูปที่ดินเพื่อพัฒนาพื้นที่จังหวัดอุบลราชธานี เรื่อง การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดอุบลราชธานี ถนนตามผังเมืองสาย ข7 อำเภอพิบูลมังสาหาร จังหวัดอุบลราชธานี

ประกาศคณะกรรมการจัดรูปที่ดินเพื่อพัฒนาพื้นที่จังหวัดอุบลราชธานี
เรื่อง
การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดอุบลราชธานี
ถนนตามผังเมืองสาย
ข๗ อำเภอพิบูลมังสาหาร จังหวัดอุบลราชธานี[๑]

ด้วยกรมโยธาธิการและผังเมือง โดยสำนักงานโยธาธิการและผังเมืองจังหวัดอุบลราชธานีผู้รับมอบอำนาจในการดำเนินการจัดรูปที่ดินเพื่อพัฒนาพื้นที่ตามมาตรา
๓๕ (๒) แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗
ได้เสนอคณะกรรมการจัดรูปที่ดินเพื่อพัฒนาพื้นที่ส่วนจังหวัดอุบลราชธานี
เพื่อขอความเห็นชอบโครงการจัดรูปที่ดินเพื่อพัฒนาพื้นจังหวัดอุบลราชธานี ถนนตามถนนผังเมืองสาย
ข๗ อำเภอพิบูลมังสาหาร จังหวัดอุบลราชธานี ขนาดพื้นที่ ๙๖ ไร่ ๑ งาน ๖๑.๘๐ ตารางวา
ตามแผนที่แสดงเขตโครงการจัดรูปที่ดินเพื่อพัฒนาพื้นที่จังหวัดอุบลราชธานีท้ายประกาศนี้
อาศัยอำนาจตามความในมาตรา ๔๗ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗
คณะกรรมการจัดรูปที่ดินเพื่อพัฒนาพื้นที่ส่วนจังหวัดอุบลราชธานี ได้พิจารณาและมีมติให้ความเห็นชอบโครงการจัดรูปที่ดินเพื่อพัฒนาพื้นที่ดังกล่าว
เมื่อวันที่ ๒๐ กุมภาพันธ์ ๒๕๖๑

ประกาศ ณ วันที่ ๓ พฤษภาคม พ.ศ. ๒๕๖๑
สฤษดิ์  วิฑูรย์
ผู้ว่าราชการจังหวัดอุบลราชธานี
ประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดอุบลราชธานี

[เอกสารแนบท้าย]

๑. ผังโครงการจัดรูปที่ดินเพื่อพัฒนาพื้นที่จังหวัดอุบลราชธานี
บริเวณถนนตามผังเมือง สาย ข๗ อำเภอพิบูลมังสาหาร จังหวัดอุบลราชธานี

(ดูข้อมูลจากภาพกฎหมาย)

พรวิภา/จัดทำ
๒ มิถุนายน
๒๕๖๑

นุสรา/ตรวจ
๓ มิถุนายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๒๓ ง/หน้า ๙/๓๐ พฤษภาคม  ๒๕๖๑